หุ้น13ม.ค.ปิดพุ่งต่อ 15.57 จุด
ดัชนีหุ้น 13 ม.ค.ยังขึ้นตลอดทั้งวันและมาปิดที่ 1,035.08 จุด เพิ่มขึ้น 15.57 จุด หรือ 1.53 % มูลค่าการซื้อขาย 39,065 ล้านบาท
13 ม.ค. 2554

ดัชนีหุ้น 13 ม.ค.ยังขึ้นตลอดทั้งวันและมาปิดที่ 1,035.08 จุด เพิ่มขึ้น 15.57 จุด หรือ 1.53 % มูลค่าการซื้อขาย 39,065 ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ดัชนีวันนี้มีแรงขับต่อเนื่องจากวานนี้ที่ต่างชาติเริ่มมีแรงขายลดลง และเห็นแรงเก็งกำไรหุ้นกลุ่มขนาดใหญ่อย่างพลังงานและธนาคารพาณิชย์มากขึ้น  เนื่องจากนักลงทุนเห็นว่าการตอบรับการซื้อขายพันธบัตรรัฐบาลของโปรตุเกสไปได้ดี โดยระยะใกล้จะมีการขายของประเทศสเปนและอิตาลีอีก อีกทั้งค่าเงินสหรัฐก็กลับมาอ่อนค่าเล็กน้อย และระดับราคาน้ำมันปรับตัวสูง
“วันนี้หุ้นได้แรงดีดกลับต่อเนื่องจากเมื่อวาน หลังจากที่  3 วันก่อนหน้าดัชนีปรับลงเร็วและลึกกว่า 40 จุด ดังนั้นพอมีปัจจัยบวกระยะสั้นก็ทำให้เกิดโมเมมตัมให้ดัชนีดีดขึ้นได้ดี” 
แต่อย่างไรก็ตาม อยากให้นักลงทุนระมัดระวังการลงทุนอยู่แม้มีปัจจัยบวกเรื่องหนี้ยุโรปเข้ามา แต่ก็มองว่าไม่ใช่ปัจจัยเสริมระยะยาวที่บอกได้ว่าปัญหาหนี้ในยุโรปจะจบเมื่อใด อีกทั้งค่าเงินเหรียญสหรัฐก็ยังผันผวนอยู่
พรุ่งนี้ (14 ม.ค.) ดัชนีจะมีความผันผวนและเคลื่อนไหวในกรอบแคบ โดยให้กรอบแนวต้านที่ 1,040-1,048 จุด และแนวรับที่ 1,020-1,026 จุด
กลยุทธ์แนะนำเก็งกำไรรายตัวขึ้นขายลงซื้อในกลุ่มพลังงานและธนาคารพาณิชย์รายตัว โดยดูจากบางตัวราคาได้ปรับลงมาต่ำกว่าพื้นฐานที่แท้จริงตอนหุ้นลงกว่า 40 จุด
หลักทรัพย์ที่มีมูลค่าการซื้อขายสูงสุด 5 อันดับ ได้แก่
SCB         มูลค่าการซื้อขาย 3,475 ล้านบาท ปิดที่ 101.00 บาท เพิ่มขึ้น 2.75 บาท (+2.80%)
BBL         มูลค่าการซื้อขาย 2,144 ล้านบาท ปิดที่ 169.50 บาท เพิ่มขึ้น9.00 บาท (+5.61%) 
STA          มูลค่าการซื้อขาย 1,984 ล้านบาท ปิดที่ 39.25 บาท ลดลง 1.75 บาท (-4.27%) 
PTT          มูลค่าการซื้อขาย 1,952 ล้านบาท ปิดที่ 333.00 บาท เพิ่มขึ้น 4.00 บาท (+1.22 %)
IVL           มูลค่าการซื้อขาย 1,816,ล้านบาท ปิดที่ 46.25 บาท เพิ่มขึ้น 1.25 บาท (+2.78%)